CELEX: E2015C0293
Language: el
Date: 2015-07-14 00:00:00
Title: Απόφαση της Εποπτεύουσας Αρχής της ΕΖΕΣ αριθ. 293/15/COL, της 14ης Ιουλίου 2015, για την έγκριση του εθνικού προγράμματος που καταρτίστηκε από την Ισλανδία για τον έλεγχο της σαλμονέλας στα πουλερικά και στα προϊόντα πουλερικών [2016/1421]

25.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 230/58
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 293/15/COL
   της 14ης Ιουλίου 2015
   για την έγκριση του εθνικού προγράμματος που καταρτίστηκε από την Ισλανδία για τον έλεγχο της σαλμονέλας στα πουλερικά και στα προϊόντα πουλερικών [2016/1421]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη την πράξη που αναφέρεται στο σημείο 8β του μέρους 7.1 του κεφαλαίου Ι του παραρτήματος I της συμφωνίας για τον ΕΟΧ [κανονισμός (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (1)],
   Έχοντας υπόψη την πράξη που αναφέρεται στο σημείο 17 του μέρους 6.1 του κεφαλαίου Ι του παραρτήματος I της συμφωνίας για τον ΕΟΧ [κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (2)],
   Έχοντας υπόψη την πράξη που αναφέρεται στο σημείο 53 του μέρους 7.2 του κεφαλαίου Ι του παραρτήματος I της συμφωνίας για τον ΕΟΧ [κανονισμός (ΕΕ) αριθ. 200/2010 της Επιτροπής, της 10ης Μαρτίου 2010, σχετικά με την εφαρμογή του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου όσον αφορά τον στόχο της Ένωσης για τη μείωση του επιπολασμού οροτύπων σαλμονέλας σε ενήλικα σμήνη αναπαραγωγής του είδους Gallus gallus
       (3)],
   Έχοντας υπόψη την πράξη που αναφέρεται στο σημείο 55 του μέρους 7.2 του κεφαλαίου Ι του παραρτήματος I της συμφωνίας για τον ΕΟΧ [κανονισμός (ΕΕ) αριθ. 517/2011 της Επιτροπής, της 25ης Μαΐου 2011, για την εφαρμογή του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου όσον αφορά τον στόχο της Ένωσης για τη μείωση του επιπολασμού ορισμένων οροτύπων σαλμονέλας σε σμήνη ωοπαραγωγής του είδους Gallus gallus και την τροποποίηση του κανονισμού (ΕΚ) αριθ. 2160/2003 και του κανονισμού (ΕΕ) αριθ. 200/2010 της Επιτροπής (4)],
   Έχοντας υπόψη την πράξη που αναφέρεται στο σημείο 57 του μέρους 7.2 του κεφαλαίου Ι του παραρτήματος I της συμφωνίας για τον ΕΟΧ [κανονισμός (ΕΕ) αριθ. 200/2012 της Επιτροπής, της 8ης Μαρτίου 2012, σχετικά με τον στόχο της Ένωσης για τη μείωση της Salmonella enteritidis και της Salmonella typhimurium σε σμήνη κοτόπουλων κρεατοπαραγωγής, όπως προβλέπεται στον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (5)],
   Έχοντας υπόψη την πράξη που αναφέρεται στο σημείο 51 του μέρους 7.2 του κεφαλαίου Ι του παραρτήματος I της συμφωνίας για τον ΕΟΧ [κανονισμός (ΕΕ) αριθ. 1190/2012 της Επιτροπής, της 12ης Δεκεμβρίου 2012, σχετικά με τον στόχο της Ένωσης για τη μείωση της Salmonella Enteritidis και της Salmonella Typhimurium σε σμήνη γαλοπουλών, όπως προβλέπεται στον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (6)], óπως προσαρμόστηκε στη συμφωνία για τον ΕΟΧ με το σημείο 4 στοιχείο δ) του πρωτοκόλλου 1 της συμφωνίας για τον ΕΟΧ, με το άρθρο 1 παράγραφος 2 και το άρθρο 3 του πρωτοκόλλου 1 της συμφωνίας περί Εποπτείας και Δικαστηρίου,
   Έχοντας υπόψη την απόφαση αριθ. 494/13/COL της Εποπτεύουσας Αρχής της ΕΖΕΣ (εφεξής «η Αρχή»), της 11ης Δεκεμβρίου 2013, σύμφωνα με την οποία το Μέλος του Σώματος με ειδικές αρμοδιότητες για κτηνιατρικά και φυτοϋγειονομικά θέματα έχει την εξουσία να λαμβάνει ορισμένες αποφάσεις και μέτρα (έγγραφο αριθ. 683826), και ιδίως το σημείο 1 της απόφασης αυτής,
   Εκτιμώντας τα ακόλουθα:
   Σκοπός του κανονισμού (ΕΚ) αριθ. 2160/2003 είναι να εξασφαλιστεί η λήψη κατάλληλων και αποτελεσματικών μέτρων για την ανίχνευση και τον έλεγχο της σαλμονέλας και άλλων ζωονοσογόνων παραγόντων σε όλα τα συναφή στάδια της παραγωγής, της μεταποίησης και της διανομής, ιδίως σε επίπεδο πρωτογενούς παραγωγής, ώστε να μειωθεί ο επιπολασμός τους καθώς και ο κίνδυνος που ενέχουν για τη δημόσια υγεία.
   Με τον κανονισμό (ΕΕ) αριθ. 200/2010, καθορίστηκε στόχος του ΕΟΧ για τη μείωση του επιπολασμού όλων των οροτύπων σαλμονέλας που έχουν σημασία για τη δημόσια υγεία σε σμήνη αναπαραγωγής του είδους Gallus gallus σε επίπεδο πρωτογενούς παραγωγής.
   Με τον κανονισμό (ΕΕ) αριθ. 517/2011, καθορίστηκε στόχος του ΕΟΧ για τη μείωση του επιπολασμού ορισμένων οροτύπων σαλμονέλας σε σμήνη αναπαραγωγής του είδους Gallus gallus.
   Με τον κανονισμό (ΕΕ) αριθ. 200/2012, καθορίστηκε στόχος του ΕΟΧ για τη μείωση της Salmonella Enteritidis και Salmonella Typhimurium σε σμήνη κοτόπουλων κρεατοπαραγωγής.
   Με τον κανονισμό (ΕΕ) αριθ. 1190/2012, καθορίστηκε στόχος του ΕΟΧ για τη μείωση της Salmonella Enteritidis και Salmonella Typhimurium σε σμήνη γαλοπουλών.
   Για να επιτευχθούν οι στόχοι του ΕΟΧ, τα κράτη μέλη πρέπει να θεσπίσουν εθνικά προγράμματα για τον έλεγχο της σαλμονέλας στους σχετικούς πληθυσμούς και να τα υποβάλουν στην Αρχή σύμφωνα με τον κανονισμό (ΕΚ) αριθ. 2160/2003.
   Η Ισλανδία υπέβαλε το εθνικό της πρόγραμμα για τον έλεγχο της σαλμονέλας στα πουλερικά και τα προϊόντα πουλερικών. Το πρόγραμμα ελέγχου αποσκοπεί στη μείωση του επιπολασμού όλων των οροτύπων σαλμονέλας σε ποσοστό κάτω του 1 % για όλα τα σμήνη πουλερικών, δηλαδή στα σμήνη αναπαραγωγής του είδους Gallus gallus, στις όρνιθες ωοπαραγωγής του είδους Gallus gallus, στα σμήνη κοτόπουλων κρεατοπαραγωγής, και στα σμήνη γαλοπουλών.
   Η Αρχή έκρινε ότι το πρόγραμμα που υπέβαλε η Ισλανδία θα πρέπει να εγκριθεί, δεδομένου ότι συμφωνεί με τη σχετική κτηνιατρική νομοθεσία του ΕΟΧ, και ιδίως με τον κανονισμό (ΕΚ) αριθ. 2160/2003. Πάντως, η Αρχή επισημαίνει ότι η Ισλανδία δεν έχει παράσχει τις πληροφορίες που είναι αναγκαίες για να εκτιμηθεί αν το πρόγραμμα ελέγχου είναι ισοδύναμο με εκείνο που εγκρίθηκε για τη Φινλανδία και τη Σουηδία, όπως προβλέπεται στο άρθρο 8 του κανονισμού (ΕΚ) αριθ. 853/2004.
   Επομένως, η Αρχή, με την απόφαση αριθ. 209/15/COL, παρέπεμψε το θέμα στην κτηνιατρική και φυτοϋγειονομική επιτροπή της ΕΖΕΣ. Η εν λόγω επιτροπή ενέκρινε ομόφωνα την προτεινόμενη απόφαση για την έγκριση του εθνικού προγράμματος ελέγχου που καταρτίστηκε από την Ισλανδία για τον έλεγχο της σαλμονέλας στα πουλερικά και τα προϊόντα πουλερικών. Κατά συνέπεια, το σχέδιο μέτρων είναι σύμφωνο με τη γνώμη της εν λόγω επιτροπής,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1.
            
            
               Εγκρίνεται το εθνικό πρόγραμμα που καταρτίστηκε από την Ισλανδία για τον έλεγχο της σαλμονέλας στα σμήνη αναπαραγωγής του είδους Gallus gallus, στις όρνιθες ωοπαραγωγής του είδους Gallus gallus, στα σμήνη κοτόπουλων κρεατοπαραγωγής, και στα σμήνη γαλοπουλών.
            
         
               2.
            
            
               Η παρούσα απόφαση απευθύνεται στην Ισλανδία.
            
         
               3.
            
            
               Η παρούσα απόφαση τίθεται αμέσως σε ισχύ.
            
         
               4.
            
            
               Το αγγλικό κείμενο της παρούσας απόφασης είναι το μόνο αυθεντικό.
            
         
      Βρυξέλλες, 14 Ιουλίου 2015.
      
         
            Για την Εποπτεύουσα Αρχή της ΕΖΕΣ
         
         Helga JÓNSDÓTTIR
         
            Μέλος του Σώματος
         
         Markus SCHNEIDER
         
            Ασκών καθήκοντα διευθυντού
         
      
   
   
      (1)  ΕΕ L 325 της 12.12.2003, σ. 1.
   
      (2)  ΕΕ L 139 της 30.4.2004, σ. 55.
   
      (3)  ΕΕ L 61 της 11.3.2010, σ. 1.
   
      (4)  ΕΕ L 138 της 26.5.2011, σ. 45.
   
      (5)  ΕΕ L 71 της 9.3.2012, σ. 31.
   
      (6)  ΕΕ L 340 της 13.12.2012, σ. 29.